René Konen
De René (Boy) Konen, gebuer den 23. Abrëll 1921 zu Bënzelt, a gestuerwen de 14. November 1994 zu Lëtzebuerg, war e lëtzebuergesche Politiker (DP) a Resistenzler. Säi Spëtznumm Boy krut hien als jéngste Spiller vun der Foussballsequipe Young Boys Dikrech.

Hie war Grënnungsmember vun der LPL a gouf am Hierscht 1941 vun den Däitsche verhaft a koum op Hinzert an d'Konzentratiounslager, vu wou hie spéider fortgelaf ass, an an den Ënnergrond a Frankräich goung.

Nom Krich huet hie seng Première am Dikrecher Kolléisch gemaach. Nom Staatsexamen gouf hie Steierbeamten.

Seng Carrière 
 Grënnungsmember vum GPD (Groupement Patriotique et Démocratique; aus deem d'DP spéider ervirgaangen ass)
 1952-1969: Schäffen an der Gemeng Ëlwen 
 1969-1971: President vun der DP
 1970-1979: Gemengerotsmember a Schäffe vun der Stad Lëtzebuerg
 1974-1979 an 1984-1993: Deputéierten an der Chamber
 1979-1984: Minister vun der Fonction Publique a vun den Ëffentleche Bauten an Aarbechten an der Regierung Werner-Thorn-Flesch

Auszeechnungen 
 Grand-Officier vum Ordre de Mérite du Grand-Duché de Luxembourg (Promotioun 1980)

Kuckt och 
 Tunnel René-Konen

Lëtzebuergesch Deputéiert
Lëtzebuergesch Ministeren
Lëtzebuergesch Resistenzler
Gebuer 1921
Gestuerwen 1994
Grand-Officier de l'Ordre de Mérite du Grand-Duché de Luxembourg